Η φυλακή Πίλσεν στην Τσεχία.
Η Τσεχία είναι από τους μεγαλύτερους παραγωγούς μεθαμφεταμίνης της Ευρώπης.
Σε δύο χρόνια θα παρασκευάζαμε 105 κιλά.
Σχεδόν ένας στους τρεις Τσέχους κρατούμενους
ήταν χρήστες μεθαμφεταμίνης προτού φυλακιστούν.
Άρχισα τις ενέσεις Περβιτίν κι ήμουν χάλια.
Δεν χρειάζεσαι ύπνο ή φαγητό.
Τίποτα, απλώς το απολαμβάνεις.
Η φυλακή δυσκολεύεται να κατασχέσει τα ναρκωτικά.
Βλέπετε τον σπάγγο που κατεβαίνει;
Έτσι μεταφέρουν ναρκωτικά όσο τους έχουν κλειδωμένους στα κελιά.
Έτσι είναι εδώ. Τα ναρκωτικά μπαίνουν από παντού.
Με λένε Ράφαελ Ρόου.
Θα μείνω μία βδομάδα σε αυτήν την τσέχικη φυλακή,
Αλλά δεν θα φυλακιστώ για πρώτη φορά.
Εξέτισα ποινή 12 ετών για έναν φόνο που δεν διέπραξα.
Τώρα ταξιδεύω ανά την υφήλιο
για να ανακαλύψω πώς είναι η ζωή
σε κάποιες από τις πιο σκληρές φυλακές του κόσμου.
ΟΙ ΠΙΟ ΣΚΛΗΡΕΣ ΦΥΛΑΚΕΣ ΤΟΥ ΚΟΣΜΟΥ
Τσεχία, το επίκεντρο της μεθαμφεταμίνης στην Ευρώπη.
Όπου κατά μέσο όρο είκοσι αυτοσχέδια, και συχνά οικιακά εργαστήρια,
δέχονται επιδρομές κάθε μήνα.
Η ενέσιμη μεθαμφεταμίνη
είναι πιο συχνή εδώ από οπουδήποτε αλλού στην ΕΕ.
Μια μελέτη διαπίστωσε ότι μέχρι και τα ψάρια στα ποτάμια
δείχνουν σημάδια εθισμού στη μεθαμφεταμίνη.
Τα στοιχεία δείχνουν πως η Τσεχία
έχει το μεγαλύτερο πρόβλημα μεθαμφεταμίνης στην Ευρώπη.
Οπότε, οι παρασκευαστές και οι έμποροι βγάζουν πολλά χρήματα.
Κι είναι τόσο εθιστικό ναρκωτικό,
που οι χρήστες συχνά εγκληματούν για να χρηματοδοτήσουν τον εθισμό τους.
Ο επικεφαλής της Δίωξης Ναρκωτικών,
στρατηγός Γιάκομπ Φρέντριχ,
καταπολεμά την επιδημία κρυσταλλικής μεθαμφεταμίνης,
που εδώ είναι γνωστή ως Περβιτίν.
Πώς θα περιγράφατε το μέγεθος του προβλήματος;
Η μεθαμφεταμίνη είναι ένα τεράστιο δεινό.
Στην Τσεχία το Περβιτίν είναι το ναρκωτικό
με τους περισσότερους υγειονομικούς,
κοινωνικούς και εγκληματικούς κινδύνους.
Σχετίζεται με συμμορίες που εμπλέκονται σε κλοπή αυτοκινήτων.
Αυτά τα άτομα πολύ συχνά εκμεταλλεύονται
τις διεγερτικές του ιδιότητες
και το χρησιμοποιούν όταν διαπράττουν εγκλήματα.
Μεγαλύτερες ομάδες παίρνουν τη σκυτάλη από τα μικρότερα εργαστήρια.
Βιώνουμε μια μεγάλη αλλαγή κατά τα τελευταία πέντε χρόνια.
Η μεθαμφεταμίνη πλέον εξάγεται σε τεράστιες ποσότητες στην Ευρώπη.
Παλιά έπιαναν έναν ή ενάμισι τόνο τον χρόνο,
και τώρα κατάσχονται περίπου έξι με επτά τόνοι κάθε χρόνο στην Ευρώπη.
Η μεθαμφεταμίνη αποτελεί τεράστια πρόκληση
για τις τσέχικες φυλακές.
Το 30% των κρατουμένων ήταν χρήστες μεθαμφεταμίνης
κατά το έτος προτού καταδικαστούν.
Θα περάσω μία εβδομάδα φυλακισμένος στην Πίλσεν,
μία από τις μεγαλύτερες φυλακές της χώρας,
για να μάθω πώς αντιμετωπίζουν αυτό το πρόβλημα.
Έχω ακούσει ότι αυτή η φυλακή έχει μια τολμηρή προσέγγιση,
ένα αυστηρό πρόγραμμα κατά των ναρκωτικών στο οποίο θα συμμετάσχω για μία εβδομάδα.
Δεν ξέρω πόσο ρεαλιστικό είναι να θεωρείς ότι θα σε βοηθήσει αυτή η φυλακή,
αν είσαι εθισμένος σε ένα τόσο σκληρό ναρκωτικό.
Αλλά ετοιμάζομαι να το ανακαλύψω.
Οι μισοί κρατούμενοι, οι λιγότερο επικίνδυνοι,
παρουσιάζονται μόνοι τους στη φυλακή.
Πρώτη φορά πηγαίνω με τα πόδια.
1η ΗΜΕΡΑ
Πιο πολύ συρματόπλεγμα από εργοστάσιο συρματοπλέγματος.
-Είναι τεράστια. -Ακολουθήστε τον συνάδερφο.
Μου θυμίζει μια φυλακή στο Λονδίνο όπου ήμουν φυλακισμένος,
τη Γουάντσγουορθ,
μία από τις πιο διάσημες φυλακές όλης της Βρετανίας.
Δεν νιώθεις άνετα σε ένα μέρος που σου θυμίζει προσωπικές εμπειρίες.
Λοιπόν, αφαίρεσε ό,τι έχεις πάνω σου.
Καθώς είμαι πρώην ισοβίτης, θα με αντιμετωπίσουν ως πολύ επικίνδυνο
και θα υποβληθώ σε εξαιρετικά παρεμβατικό έλεγχο.
Μπορείς να βγάλεις και τα άλλα.
Μη βγάλεις ακόμη το εσώρουχο.
-Χρήση ναρκωτικών; -Όχι, δεν κάνω χρήση.
Γύρνα από την άλλη και κάνε τρία βαθιά καθίσματα.
Μέχρι κάτω.
Σήκωσε τα χέρια σου.
Βγάλε έξω τη γλώσσα σου.
Σήκωσε τη γλώσσα.
Εντάξει.
Τώρα σήκωσε το όσχεό σου.
Εντάξει. Ωραία, ντύσου.
Είναι σχολαστική έρευνα.
Μέχρι και τα παπάρια μου σήκωσα.
Βάλε όλα τα πράγματά σου μέσα σε αυτήν την κουβέρτα.
Το κελί μου είναι στην ειδική πτέρυγα κατά των ναρκωτικών,
όπου 80 κρατούμενοι ετησίως επιλέγονται για δέκα μήνες απεξάρτησης.
Λένε ότι συνδυάζει αυστηρούς κανόνες
με υποχρεωτικές θεραπευτικές δραστηριότητες.
Γεια σου.
Καλά είμαι. Αυτό;
-Ναι. -Εντάξει.
Αν συμβεί οτιδήποτε, στον τοίχο έχει κουμπί έκτακτης ανάγκης.
Το πατάς κι ερχόμαστε.
Αντίο.
Εντάξει. Τι λέει;
-Γεια, Πέτερ. -Πέτερ.
-Γεια, με λένε Κούμπα. -Τι λέει; Κούμπα;
-Ναι. -Κούμπα.
-Γεια σου. Μάρεκ. -Μάρεκ.
Θα μου δείξετε τα κατατόπια; Αυτό είναι το στρώμα μου;
-Ναι, αυτό. -Εσύ κοιμάσαι εδώ, Πέτερ;
-Ναι. -Εντάξει.
Κι εσείς οι δυο…
Αυτός κοιμάται εκεί. Εγώ εδώ.
-Κι έχετε τουαλέτα και νιπτήρα. -Ναι.
-Ντουζιέρα δεν έχει. -Όχι.
Άρα, οι περισσότεροι εδώ, αν όχι όλοι, είναι χρήστες ναρκωτικών;
Ναι, οι περισσότεροι βρίσκονται εδώ
λόγω ναρκωτικών ή αλκοόλ.
Έρχονται εδώ για θεραπεία.
Πες μου λίγα περισσότερα για το πώς λειτουργεί εδώ το σύστημα.
Ας πούμε, σε υποχρεώνουν να καθαρίζεις
για να ξεχνάς τα ναρκωτικά.
Αν θες να κάνεις κάτι, πρέπει να το κερδίσεις.
Πρέπει να αυτοβελτιωθείς.
Αλλά υπάρχουν επίσης κι αυτοί "οι καλοί άνθρωποι".
Οι χοτόβτσι που κυκλοφορούν και ελέγχουν διάφορα.
Φέρονται σαν δεσμοφύλακες, οπότε νιώθουν ανώτεροί σου.
Δηλαδή, είναι αυτό που λέμε καρφιά, ρουφιάνοι ή…
Δίνουν αναφορά στους φρουρούς.
Οι χοτόβτσι
είναι κρατούμενοι που έχουν ολοκληρώσει το πρόγραμμα διάρκειας δέκα μηνών
και επιλέχθηκαν να μείνουν στην πτέρυγα
για να βοηθούν και να επιβλέπουν τους συγκρατούμενούς τους.
Γεια.
Με κάλεσαν να παρουσιαστώ στον επικεφαλής των χοτόβτσι.
Με λένε Ράφαελ.
Εγώ είμαι ο Ματές.
-Ματές; -Ναι.
Ποιους κανόνες θα πρέπει να τηρώ, λοιπόν;
Τι πρέπει να ξέρω για να μη με αναφέρεις;
Λοιπόν, οι βασικοί κανόνες είναι
να κυκλοφορείς ντυμένος στον διάδρομο.
Στα κελιά απαγορεύεται το κάπνισμα. Υπάρχει χώρος καπνιστών.
Αν σε πιάσουν να το κάνεις, θα τιμωρηθείς.
Δύο φορές την ημέρα,
στις οχτώ το πρωί και στις έξι το απόγευμα
το κελί σου θα ελέγχεται για καθαριότητα.
Μάλιστα, είναι αρκετά…
Επίσης, πρέπει να προσέχεις όταν πηγαίνεις για φαγητό
να μη μιλάς σε κανέναν από τις άλλες πτέρυγες.
Αν σε δει ο φρουρός,
θα χρεωθείς παράβαση για μη εξουσιοδοτημένη επικοινωνία.
Έτσι λειτουργεί το σύστημα εδώ.
Αν δεν είσαι ικανοποιημένος, ενημερώνουμε το γραφείο των φρουρών
και μπορείς να φύγεις από την πτέρυγα.
Προφανώς, εδώ λαμβάνουν πολύ σοβαρά την πειθαρχία.
Επιστρέφοντας στο κελί θέλω να βεβαιωθώ
ότι δεν παραβιάζω κανέναν από τους κανόνες.
Πάντα πρέπει να κουμπώνεις το παλτό;
-Ναι. Πρέπει. -Γιατί; Ποιες θα είναι οι συνέπειες;
Αν συνεχίσεις να παραβιάζεις τους κανόνες
και σε επιπλήττουν οι φρουροί, ίσως καταλήξεις στην απομόνωση.
Είναι πολύ αυστηρά.
Το περιγράφει ως μια ξεχωριστή, μικρή κοινότητα με δικούς τους κανόνες.
Εφόσον είναι εδώ εθελοντικά, πρέπει να υπακούν τους κανόνες.
Δεν αστειεύονται σε αυτό το μέρος,
βλέπουν πολύ σοβαρά αυτό που κάνουν.
Νιώθω ότι βρίσκομαι ήδη υπό έλεγχο και μόλις έχω ξεκινήσει εδώ.
2η ΗΜΕΡΑ
Είναι το πρώτο μου πρωί στην τσέχικη φυλακή Πίλσεν.
Οι πόρτες των κελιών μας ανοίγουν στις 5 π.μ.
Προτού πάμε για πρωινό,
με κατατοπίζουν ο Πετρ, ο Γιάκομπ και ο Μάρεκ.
Ένας βασικός αρμόδιος επικοινωνίας είναι ένας κοινωνικός λειτουργός,
αντί για δεσμοφύλακας.
Αυτό είναι το γραφείο του.
Είναι εδώ για πολλές ώρες κάθε μέρα.
Αν χρειαστείς κάτι, μπορείς να έρθεις εδώ.
Άρα, είναι κοινωνικός λειτουργός
στον οποίον μπορείς να μιλήσεις
για θέματα που ίσως έχεις ή κάτι τέτοιο;
Ναι.
Εδώ υποβάλλονται συχνά σε τεστ ναρκωτικών
και σε αντίθεση με τους υπόλοιπους φυλακισμένους,
έχουν τακτικές συμβουλευτικές συνεδρίες, αγγαρείες και θεραπευτικές δραστηριότητες.
Αν δεν συνεργαστούν, κινδυνεύουν να αποβληθούν από την πτέρυγα.
Κοιτάζω τους δύο τοίχους με τα διαφορετικά χρώματα.
Προσπαθώ να καταλάβω τι μπορεί να σημαίνει αυτό.
Εδώ είναι όσοι σύντομα θα ολοκληρώσουν το πρόγραμμα.
Όταν προχωράς στο πρόγραμμα, σου προσφέρουν καλύτερο δωμάτιο.
Αφού πήραμε λίγα ψωμάκια για πρωινό,
καταμετρηθήκαμε και ξεκινούμε την καθημερινή μας ρουτίνα
με τον καθαρισμό κάθε εκατοστού της πτέρυγας.
Δεν ξέρω γιατί ο φρουρός από πίσω μου πρέπει να επιθεωρεί τη δουλειά μου.
Θεέ μου! Εδώ δείτε.
Έχω χάσει κάθε σεβασμό.
Τέλος.
-Τελειώσαμε! -Τέλος; Τελειώσαμε τη δουλειά;
Για να 'μαι ειλικρινής, ήταν μια ανούσια μαλακία.
Μαθαίνουν σε κοτζάμ άντρες που προσπαθούν να ξεπεράσουν τον εθισμό στα ναρκωτικά,
πώς να σκουπίζουν πατώματα.
Θεωρώ ότι είναι μια απαξιωτική και τελείως άσκοπη δουλειά.
Μέχρι τώρα δεν είχα ακόμη την ευκαιρία να γνωρίσω τους συγκελίτες μου.
Ένας από αυτούς άρχισε να παίρνει και να πουλάει Περβιτίν
όταν πήγαινε ακόμα σχολείο.
Ο Μάρεκ είναι ακόμη μόλις 22 ετών.
-Ξέρεις γραφή κι ανάγνωση; -Ναι, ξέρω.
Αλλά στο σχολείο έμαθες μόνο τα βασικά.
Τελείωσα το γυμνάσιο στη φυλακή,
γιατί την πρώτη φορά καταδικάστηκα ως ανήλικος.
Κι επέστρεψες στη φυλακή
προτού προλάβεις να κάνεις κάτι πιο ουσιαστικό στη ζωή σου.
Βγήκα έξω κι άρχισα να κάνω πάλι το μόνο πράγμα που ήξερα να κάνω.
Άρχισα να πουλάω ξανά ναρκωτικά.
Άρχισα να ξανακάνω τα ίδια πράγματα και με έβαλαν πάλι μέσα.
Δεν είχα χρόνο για να μορφωθώ, ούτε καν μου περνούσε από το μυαλό.
Κι ο Πετρ έμπλεξε όταν ήταν έφηβος και τον πήραν από την οικογένειά του.
Την προηγούμενη φορά που αποφυλακίστηκα
παντρεύτηκα μια κοπέλα.
Γιατί είχες φυλακιστεί τότε;
Προκάλεσα σοβαρό τραυματισμό.
Και πόσες φορές έχεις φυλακιστεί;
Από τα 13 μέχρι τα 18.
Μετά ήμουν έξω για ενάμιση χρόνο
και μετά ξαναμπήκα φυλακή για άλλα δυόμισι χρόνια.
Τι έκανες στα 13 σου;
Ο πατέρας μου είναι σοβαρός αλκοολικός,
καβγάδιζε μαζί μου και με τη μητέρα μου.
Εγώ καβγάδιζα πολύ συχνά με τους συμμαθητές μου.
Και το πράγμα έφτασε στο σημείο τελικά να με βάλουν φυλακή.
Όταν βγήκα στα 18 μου ο μπαμπάς μου κρεμάστηκε,
άρχισα να κάνω ενέσεις με Περβιτίν, έσπασα τα πόδια κάποιου
και με έβαλαν πάλι φυλακή.
Όταν ξαναβγήκα ήθελα πολύ να στρώσω τη ζωή μου.
Είχα σχέση με μια κοπέλα και της έκανα πρόταση γάμου.
Και μετά με απάτησε.
Το έκανε με έναν τύπο κι εγώ τον πλάκωσα στο ξύλο.
Πλέον έχω τέσσερις καταδίκες για ξυλοδαρμό ανθρώπων.
Αντιμετωπίζει προβλήματα.
Και είναι ακόμη πολύ νέος, μόνο 25 ετών.
Έχει όλη του τη ζωή μπροστά του, εάν ξεπεράσει τις τωρινές προκλήσεις.
Ο καημένος ο Μάρεκ είναι 22 ετών
και είναι προφανές ότι φοβάται, δεν χρειάζεται να σου το πει ο ίδιος.
Φοβάται για το μέλλον του.
Η πραγματική πρόκληση ξεκινά όταν θα βγουν έξω αυτά τα παιδιά.
Θα βοηθηθούν εδώ;
Το απόγευμα στέλνουν εμένα και τους συγκελίτες μου
για εργασία στον κήπο της φυλακής.
Εσύ έφτιαξες όλο αυτό το μονοπάτι;
Όχι.
-Εγώ κάνω αυτά κι αυτό. -Ναι;
Μ' αρέσει
γιατί έτσι δεν σκέφτεσαι τη ζωή σου.
Ότι είσαι λυπημένος, ότι σου λείπει η οικογένειά σου…
Είναι καλύτερο για την ψυχή.
Έχω γνωρίσει ήδη πολλούς εδώ
με ζωές ρημαγμένες από τη μεθαμφεταμίνη,
αλλά μέχρι στιγμής κανέναν παρασκευαστή.
Μέχρι που έπιασα κουβέντα με τον Γιάκομπ.
Ήμουν επιχειρηματίας.
Ανακύκλωνα με οικολογικό τρόπο αυτοκίνητα για παλιοσίδερα.
Οπότε είχα άδεια για εισαγωγή χημικών τα οποία αγόραζα με νόμιμο τρόπο.
Και πώς ασχολήθηκες με το Περβιτίν;
Ήμασταν μια ομάδα 24 ατόμων,
και θα παρασκευάζαμε 105 κιλά μέσα σε δύο χρόνια.
Πολύ μεγάλη ποσότητα Περβιτίν.
Άρα, μιλάμε για οργανωμένο έγκλημα;
Ναι, εγώ προμήθευα τα χημικά, ένας τύπος ήταν υπεύθυνος για τα χάπια,
κι υπήρχαν πέντε μάγειρες
στους οποίους παραδίδαμε τα χημικά και τα χάπια.
Και τα μοιραζόντουσαν.
Και πίστευα ότι αν πουλούσα τα χημικά,
επειδή τα χρησιμοποιούν και για πυροτεχνήματα,
δεν θα ήταν παράνομο.
Αλλά ήξερες ότι τα πουλούσες σε οργανωμένους εγκληματίες.
-Ότι παράγουν μεθαμφεταμίνη. -Ναι.
Και τι αξία έχουν στην πιάτσα τα 105 κιλά Περβιτίν;
Τέσσερα εκατομμύρια ευρώ.
Τέσσερα εκατομμύρια.
Τι πιστεύεις τώρα για το γεγονός
ότι άτομα όπως εσύ είναι υπεύθυνα
για την κατρακύλα πολλών ανδρών και γυναικών σε αυτήν τη χώρα;
Τι πιστεύεις τώρα που είσαι στη φυλακή και βλέπεις πολλούς από αυτούς;
Τώρα που είμαι εδώ μέσα, βλέπω αυτούς τους ανθρώπους
που έχουν χάσει οικογένειες, χρήματα και τις δουλειές τους
από την κακής ποιότητας μεθαμφεταμίνη.
Όσους έχασαν τα δόντια τους.
Εμείς ήμασταν περήφανοι που προσφέραμε
αγνή, ανόθευτη μεθαμφεταμίνη.
Κοίτα.
Σακουλάκι που είχε Περβιτίν;
Ναι, σακουλάκι για ναρκωτικά.
Ναι. Ευτυχώς, δεν έχει ναρκωτικά μέσα.
Δεν πειράζει.
Το βρίσκεις αστείο, έτσι;
-Αυτά προμήθευες. -Ναι.
Γελάς με τα ναρκωτικά που κατέστρεψαν τόσες ζωές.
Με ένα "τελειωμένο" σακουλάκι.
Δεν μπορώ να ξέρω αν είναι όντως σακουλάκι για ναρκωτικά
ή αν απλώς ο Γιάκομπ απολαμβάνει τα κακόγουστα αστεία.
Χωρίς μεγάλους παραγωγούς όλων των επιπέδων,
αυτό το ναρκωτικό δεν θα υπήρχε.
Και μέχρι οι αρχές να σταματήσουν όλα τα άτομα σαν τον Γιάκομπ,
το ναρκωτικό θα συνεχίσει να παράγεται.
Μάλλον δεν έχει συνειδητοποιήσει πόσο σημαντικός είναι ο ρόλος του
στον εθισμό των ανθρώπων που καταλήγουν στον πάτο.
Και υπάρχει πάντα μια διαφορά στην ιεραρχία όλου αυτού.
Μεταξύ των παρασκευαστών
και παιδιών όπως οι συγκελίτες μου, όπως ο Πέτερ, ο Γιάκομπ και ο Μάρεκ.
Αυτοί είναι οι ευάλωτοι νεαροί που καταλήγουν σε αυτό το ναρκωτικό.
3η ΗΜΕΡΑ
Ναι, πήρα μαρμελάδα, τσάι κι ένα ψωμάκι.
Προτού προλάβω καλά καλά να πιω το τσάι μου,
ο Πέτερ ετοιμάζεται ήδη να κάνει κάτι.
Μετά το πρωινό καθαρίζουμε.
Θα έρθουν να ελέγξουν αν υπάρχει σκόνη.
Στο πάνω μέρος της πόρτας,
στις καρέκλες, στο τραπέζι, κάτω από τα ντουλάπια,
αν έχουμε καθαρίσει τα πάντα.
Αν στρώσαμε τα κρεβάτια.
Ελέγχουν τα πάντα.
Τι γίνεται αν βρουν σκόνη;
Θα σε αναφέρουν.
Με τρεις αναφορές είσαι στο κόκκινο κι έχεις περιορισμούς.
Μετά την καταμέτρηση
βγαίνουν στη γύρα οι πέντε επιμελητές χοτόβτσι της πτέρυγας.
-Αυτοί είναι οι χοτόβτσι. -Οι χοτόβτσι.
Πηγαίνουν να δουν αν είναι καθαρά τα δωμάτια.
-Αυτοί που δεν πολυσυμπαθείτε. -Ναι.
Αν δεν έχουμε καθαρίσει το δωμάτιο.
Κι αν σε αναφέρει στους φρουρούς…
Ο κρατούμενος αναφέρει στους φρουρούς αν είναι καθαρό ή όχι;
Ναι.
Λογικό να μην τον συμπαθούν.
Όχι.
Ανακαλύπτω κάτι νέο κάθε μέρα. Δεν αφορά μόνο περιορισμούς.
Αφορά την οργάνωση και την πειθαρχία.
Υπάρχει ένα σύστημα
και τα παιδιά συμμορφώνονται με αυτό,
διαφορετικά,
ίσως αποβληθούν από το πρόγραμμα ή μπορεί και να τιμωρηθούν.
Ευτυχώς, δεν είναι μόνο κανόνες και καθαριότητα.
Οι κρατούμενοι κάνουν επίσης θεραπείες που καταπολεμούν το στρες και τη βία,
όπως η γιόγκα που διδάσκει ένας κρατούμενος.
Καλή προσέλευση. Πολλά βογγητά και μουγκρητά.
Εκεί;
Ο Ματές,
ο χοτόβτσι που γνώρισα την πρώτη μέρα,
έχει ήδη ολοκληρώσει το πρόγραμμα απεξάρτησης
και θέλω να μάθω αν τον έχει ωφελήσει.
Φροντίζει τα τροπικά ψάρια της φυλακής.
Ξέρεις πώς να κλέβεις βενζίνη;
-Ναι. -Κατάλαβες;
Ναι, αλλά δεν θα το κάνω αυτό.
Θα σου δείξω. Είμαι καλός στο να κλέβω βενζίνη.
Και τώρα με αυτό το χέρι.
-Με αυτό το χέρι. Εντάξει. -Ωραία.
Πρόσεξε, μη ρουφήξεις το ψάρι.
Άσ' το τώρα.
Πώς μπήκες στο πρόγραμμα;
Γιατί ήσουν στο πρόγραμμα;
Όποτε παίρνω ναρκωτικά,
αρχίζω να κλέβω,
να οδηγώ χωρίς δίπλωμα και να με κυνηγάει η αστυνομία.
Κάνω τα ίδια ξανά και ξανά.
Από πότε έχεις να κάνεις χρήση;
Δεν έχω κάνει από τότε που φυλακίστηκα.
Το αντιμετωπίζω πολύ σοβαρά γιατί…
Λόγω της οικογένειάς μου, του γιου μου
και της κοπέλας μου, που εξακολουθεί να πιστεύει σ' εμένα.
Μολονότι εγώ είμαι, όπως θα έλεγε η μαμά μου, αδιόρθωτος.
Είμαι στη φυλακή επειδή τιμωρήθηκα για τη συμπεριφορά μου.
Το πρόγραμμα, η πτέρυγα απεξάρτησης από τα ναρκωτικά,
πώς αλλιώς μπορούν να σε ωφελήσουν;
Το πιο θετικό είναι ότι προσπαθούν πραγματικά να σε βοηθήσουν
και να δουλέψουν μαζί σου.
Ειδικοί, ψυχολόγοι και ψυχοθεραπευτές
φροντίζουν όποιον βρίσκεται εδώ
και μαζί λύνετε ό,τι πρόβλημα μπορεί να έχεις ειδικά εσύ.
Αν δεις πώς είναι στις άλλες πτέρυγες,
μόνο με τα ναρκωτικά ασχολούνται.
Κάθε μέρα στα ναρκωτικά.
Χτυπούν ενέσεις και θα σκότωναν για ναρκωτικά.
Δεν τους νοιάζει τι θα γίνει σε μία εβδομάδα ή δύο εβδομάδες.
Ούτε καν για το πότε θα αποφυλακιστούν. Νοιάζονται μόνο για το τώρα.
Xοτόβτσι όπως ο Ματές
έχουν ολοκληρώσει επιτυχώς το πρόγραμμα στο οποίο συμμετέχει ο Πετρ κι οι άλλοι.
Η φυλακή τούς εμπιστεύεται και τους ανταμείβει με αυτούς τους ρόλους.
Και βρίσκω αρκετά έξυπνο
ότι τους αναθέτει μια ευθύνη, κάτι μάλλον πρωτόγνωρο για αυτούς.
Το βρίσκω ενδιαφέρον, γιατί είναι ένα πρώτο βήμα
ώστε να καταφέρουν να ξεκόψουν από τον τρόπο ζωής του Περβιτίν
και τις εγκληματικές παρέες.
Μέχρι στιγμής το έχει πετύχει.
Αλλά η πραγματική δοκιμασία ξεκινά όταν θα αποφυλακιστεί.
Είτε είναι χοτόβτσι είτε όχι,
οι κρατούμενοι της πτέρυγάς μου
δικαιούνται καθημερινά μία ώρα γυμναστικής στην αυλή.
Εμπρός.
-Εγώ; -Εσύ.
Δύο.
Ναι!
-Έλα, πάμε! -Πάμε!
Έλα, έλα!
Έλα!
-Πάμε! -Έλα!
Είμαι ντεφορμέ.
Η αυλή περιβάλλεται από τα παράθυρα των κελιών
και παρατηρώ κάτι που φαίνεται ύποπτο.
Μάρεκ, ο σπάγγος που πηγαίνει από το πάνω κελί προς το άλλο
είναι για να μεταφέρουν πράγματα;
-Καφέ, καπνό… -Οτιδήποτε.
Ναρκωτικά.
Μάλιστα.
Φαίνεται ότι αυτό συμβαίνει τώρα.
Θέλω να μάθω τι αντιμετωπίζει στον αγώνα που κάνει ο Μάρεκ
για να απέχει από τη μεθαμφεταμίνη.
Βασικά, έχω δοκιμάσει σχεδόν τα πάντα.
Είναι ένα ναρκωτικό που κάνει τα πάντα.
Δεν χρειάζεσαι ύπνο ή φαγητό.
Τίποτα, απλώς το απολαμβάνεις.
Είναι πιο δυνατή από εμένα.
Αυτό πρέπει να το αποδεχτείς.
Αναπόφευκτα, κάποια στιγμή θα ξανακάνεις τη βλακεία.
Προετοιμάζεσαι για το γεγονός ότι θα τα γαμήσεις όλα πάλι
και μετά φτου κι από την αρχή.
Μίλησαν για το Περβιτίν. Λένε ότι είναι η καλύτερη μαστούρα.
Με στεναχωρεί, για να είμαι ειλικρινής.
Νιώθω πως η μοίρα αυτού του 22χρονου είναι να βγει από τη φυλακή
και να αρχίσει πάλι τα ναρκωτικά.
Δεν θα παραξενευόμουν αν κάποιοι συνεχίζουν να κάνουν χρήση εδώ
και δουλεύουν ψιλό γαζί τις αρχές.
Ξύνεις το κεφάλι σου και αναρωτιέσαι τι μπορεί να γίνει.
4η ΗΜΕΡΑ
Η φυλακή λέει ότι διενεργεί τεστ σε πάνω από 1.300 κρατούμενους
και μόνο το 5% βγαίνει θετικό στη μεθαμφεταμίνη ή άλλα ναρκωτικά.
Λένε ότι ακόμη κι αυτό είναι υψηλότερο απ' ό,τι θα επιθυμούσαν,
μα έχω ακούσει πολλές ιστορίες από τους κρατούμενους
για ναρκωτικά στην υπόλοιπη φυλακή.
Οπότε σήμερα,
θα πάω κάπου αλλού για να το διαπιστώσω.
Με έχουν στείλει στο εργοστάσιο,
όπου 300 κρατούμενοι φτιάχνουν μεταλλικούς διαδρόμους και σκάλες
για μια ιδιωτική εταιρεία.
Αμείβονται με τον μισό βασικό μισθό.
Εδώ συναντώ τον Λάρι, o οποίος φυλακίστηκε για κλοπή.
-Αυτή είναι η δουλειά σου. -Ναι.
Μάλιστα.
Κόβω αυτές τις μεταλλικές λωρίδες
που ενώνονται με αυτές τις πλάκες.
-Τις κόβεις σε αυτά εδώ τα κομμάτια. -Ναι.
Μετά συμπιέζονται μαζί εκεί πέρα.
Μαζί. Και εκεί είναι τα…
-Το τελικό προϊόν. -Ναι.
Και σε πληρώνουν 8.500 κορόνες τον μήνα.
-Δεν είναι πολλά, αλλά τι να κάνεις; -Καλύτερα από το τίποτα.
Κατά το διάλειμμα των εργατών
έχω την ευκαιρία να πάρω μια εικόνα για το πρόβλημα των ναρκωτικών
στην υπόλοιπη φυλακή.
Όλοι μου λένε ότι σε αυτήν τη φυλακή υπάρχει πρόβλημα ναρκωτικών.
Ειδικά το Περβιτίν αποτελεί μεγάλο πρόβλημα.
Κάνει χρήση κάποιος από εσάς;
Εγώ παίρνω ναρκωτικά, αλλά δεν είμαι εθισμένος.
-Γελάτε επειδή είναι εθισμένος; -Ναι.
Γιατί σε κοροϊδεύουν, Μικάλ;
Δεν ξέρω. Πρεζόνια είναι κι οι δυο.
Είστε κι εσείς πρεζόνια;
Μερικές φορές.
Μερικές φορές. Λίγο Περβιτίν;
Το "μπισκότο" είναι κάτι σαν κομμάτι της τσέχικης κουλτούρας.
Είναι λυπηρό, αλλά τι να κάνουμε;
Αυτή είναι η κουλτούρα μας.
-Έτσι δεν είναι, Μικάλ; -Έτσι.
Πού βρίσκεστε τώρα σε αυτόν τον κύκλο ναρκωτικών και εγκληματικότητας;
Σας έχει αλλάξει καθόλου η φυλακή;
Έχει διαφοροποιήσει το τι θα κάνετε όταν εκτίσετε τις ποινές σας και βγείτε;
Η φυλακή δεν θα μας βοηθήσει και θα συνεχίσουμε τη χρήση.
Γιατί να πούμε ψέματα; Σε όσους αρέσει, θα το παίρνουν.
Επιτέλους μίλησες ειλικρινά.
Ήσουν τρομερά ειλικρινής και σε ευχαριστώ γι' αυτό.
Αυτοί το έχουν πάρει απόφαση
πως θα συνεχίσουν τη χρήση μετά την αποφυλάκιση.
Αλλά για όσους θέλουν να αλλάξουν τη ζωή τους,
η φυλακή προσφέρει τεχνική εκπαίδευση σε διάφορες δεξιότητες.
Βρισκόμαστε στις εγκαταστάσεις μιας τεχνικής σχολής της φυλακής.
Στα εργαστήρια όπου θα λάβεις εξειδικευμένη εκπαίδευση.
Αυτός θα είναι ο πάγκος σου.
Αυτός εδώ;
Αυτό είναι το σχέδιο που θα ακολουθήσουμε.
Σε αυτήν την τεχνική σχολή μαθαίνουν τα βασικά για τα τρυπάνια,
οξυγονοκόλληση και πώς να διαβάζουν σχέδια.
Και όλα όσα μαθαίνουν μπορούν να τα εφαρμόσουν κι έξω.
Αποκτούν τα προσόντα για εργασία.
Το όνομά σου;
-Άντονι. -Άντονι.
Εκεί.
Έτσι.
-Ναι; -Ναι.
Το κάνω σωστά;
Ναι.
Πόσο καιρό είσαι στη φυλακή;
Είναι η τέταρτη χρονιά.
Ναρκωτικά.
Προμήθεια; Χρήση;
Όχι, μαγείρευα. Τα παρασκεύαζα.
Και πόσες φορές έχεις μπει φυλακή;
Τέσσερις.
Γιατί φυλακίστηκες τις προηγούμενες τρεις φορές;
Πάλι για ναρκωτικά.
-Ναρκωτικά. -Μαγείρευες ναρκωτικά;
Ναι.
Και δουλεύεις στο εργαστήριο εδώ και δύο χρόνια.
Σε έχει βοηθήσει; Σε βοηθάει;
Κάπως, ναι.
Πώς σε βοηθάει;
Πρώτα απ' όλα, ο χρόνος περνάει πιο γρήγορα.
Δεύτερον, βλέπεις κάτι νέο. Δεν είχα ξαναδουλέψει στη ζωή μου.
Οπότε,
το απολαμβάνω κάπως.
Οποιαδήποτε νέα δεξιότητα βάζεις στη φαρέτρα σου,
θα σε βοηθήσει να βρεις δουλειά έξω.
Αυτό πρέπει να είναι το νόημα της φυλακής.
Να διδάσκει δεξιότητες στους κρατούμενους.
Τους παρέχει κάτι το οποίο έλειπε από τις ζωές τους
και αυτό οπωσδήποτε είναι θετικό.
5η ΗΜΕΡΑ
Σήμερα θα αλλάξω πλευρά
και θα περάσω χρόνο με τους φρουρούς.
Αρχικά ήρθαν να μου δείξουν οι ίδιοι τις ενέργειές τους κατά των ναρκωτικών.
Πού πάω τώρα;
Να γνωρίσω τον εκπαιδευτή του σκύλου
που ψάχνει τα πακέτα που στέλνουν στους κρατούμενους
οι οικογένειές τους;
Και τι ψάχνει ο σκύλος;
Οπιούχα, ναρκωτικά.
Περβιτίν, ηρωίνη, μαριχουάνα.
Είναι ασφαλές να μπω;
Εντάξει.
-Γεια σας. -Γεια σας.
Ο σκύλος είναι ό,τι πιο αποτελεσματικό έχουμε.
Μπορεί να βρει κάτι
που εμείς δεν θα βρούμε ούτε με τις ακτινογραφίες.
Σήμερα έφερε αυτά ο ταχυδρόμος και τα ελέγχει πρώτα ο σκύλος.
Ακολουθεί ένας επιπλέον έλεγχος
και μετά το προσωπικό τα διανέμει στους κρατούμενους.
Δεν αρκεί μόνο ένας σκύλος
για να σταματήσει τα ναρκωτικά σε μια τόσο μεγάλη φυλακή.
Σήμερα οι φρουροί εκπαιδεύονται στην εξουδετέρωση εξεγέρσεων.
Αμάν, φαίνονται έτοιμοι για δράση.
Με πάνω από 1.000 φυλακισμένους εδώ, οφείλουν να προετοιμάζονται για φασαρίες.
Κι εγώ θα παίξω σήμερα τον ρόλο του βίαιου κρατούμενου.
Μου θυμίζει τη δική μου φυλάκιση
και πώς νιώθεις αντιμέτωπος με συντριπτική ισχύ.
Γαμώτο!
Ο σκύλος μόλις εξουδετέρωσε τον τελευταίο από την ομάδα εξέγερσης.
Όσο σκληρός ή μεγαλόσωμος και να 'σαι, ακόμη κι αν βάλεις τα δυνατά σου,
αυτοί είναι ισχυρότεροι και θα σε κερδίσουν.
Όταν ήμουν όντως κρατούμενος
με έστειλαν στη μονάδα απομόνωσης
άπειρες φορές.
Και στην Πίλσεν η απομόνωση έχει πολύ κόσμο.
Η σκάλα είναι στενή. Προσοχή, παρακαλώ.
Είναι το χειρότερο μέρος όπου μπορείς να βρεθείς
σε ολόκληρη τη φυλακή.
Πόσα κελιά έχετε στη διάθεσή σας για τους προβληματικούς κρατούμενους;
Τριάντα δύο κελιά.
Είναι όλα γεμάτα αυτήν τη στιγμή;
Τα περισσότερα.
Ας ρίξουμε μια ματιά σε αυτό.
Έλα.
Μάλιστα, χωράει έως και δύο κρατούμενους.
Ναι, δύο άτομα.
Πιστεύεις ότι σας βοηθάει αυτή η τιμωρία;
Σας βοηθάει να διαχειριστείτε τον πληθυσμό της φυλακής;
Οι προβληματικοί κρατούμενοι συνειδητοποιούν ότι έχουν κάνει λάθος.
Όταν επιστρέψουν στο κελί τους και στην πτέρυγά τους,
έχουν μάθει ένα μάθημα.
Και συμμορφώνονται.
Ξέρεις ποιο είναι το μέγιστο επιτρεπόμενο χρονικό διάστημα κράτησης στην απομόνωση;
Αυτό μπορεί να διαφέρει πολύ. Εξαρτάται από το τι έκανε ο κατάδικος.
Το μέγιστο είναι μέχρι και 28 ημέρες.
Η σκληρή πραγματικότητα του πώς τιμωρείσαι στην απομόνωση.
Και το ξέρω καλά γιατί έχω περάσει 28 ημέρες
σε κελιά της απομόνωσης σαν αυτό, δίχως κανένα δικαίωμα.
Ξέρω πόσο δύσκολο είναι να επιβιώσεις έστω και μία ημέρα,
πόσο μάλλον 28 γαμημένες ημέρες.
Ηρέμησε.
Επιτρέπεται να μιλήσω με κανέναν εδώ;
Να μάθω πώς είναι η εμπειρία, τι έκαναν,
αν έμαθαν το μάθημά τους;
Δυστυχώς, τώρα δεν είναι δυνατόν.
Υπάρχει ένας άλλος φρουρός εκεί που μας λέει "Με τίποτα".
Σαν να κρύβει κάτι.
Θέλω απλώς να μάθω αν αυτός που κλείνουν εδώ για 23 ώρες κάθε μέρα,
μαθαίνει κάποιο μάθημα,
αυτό είναι όλο.
Αλλά η ατμόσφαιρα κι η ισορροπία έχουν αλλάξει…
Υπάρχει δυσαρέσκεια, καλύτερα να φύγω.
Να φύγουμε;
-Ναι. -Πάμε.
Επιστρέφοντας στην πτέρυγα,
βλέπω μια πολύ διαφορετική πλευρά του συστήματος.
Κάποιοι από όσους έχω γνωρίσει,
έχουν συνεδρία ομαδικής ψυχοθεραπείας
με στόχο να προετοιμαστούν για να αντιμετωπίσουν τους δαίμονές τους,
όταν πια αποφυλακιστούν.
Αν το κάνω αυτό για τον εαυτό μου, μπορώ να τα λύσω όλα αυτά.
Δικαιούμαι να 'μαι λυπημένος, θυμωμένος, μπερδεμένος…
Έχω αυτό το δικαίωμα όταν δυσκολεύομαι.
Αλλά γνωρίζω ότι έχω την εσωτερική δύναμη.
Μπορώ να βασιστώ σ' αυτήν,
αντί να βουλιάξω στο αλκοόλ ή στα ναρκωτικά.
Όσον αφορά το αλκοόλ,
μέχρι ενός σημείου, λειτουργεί και σαν φάρμακο.
Δηλαδή, αν κάποιος έχει…
Ο παππούς μου έπινε κάθε πρωί ένα σφηνάκι μπράντι δαμάσκηνο…
Κι αυτός ήταν μια χαρά. Όμως, ο αλκοολικός δεν πρέπει να πίνει.
Ο τζογαδόρος να μην τζογάρει
κι ο τοξικομανής να μην…
Εγώ δεν ήθελα κόσμο για να διασκεδάζω, να γελάω.
Ήθελα να μεθάω σπίτι μου
και να βλέπω το βίντεο του γάμου μου…
-Αυτοβασανιζόσουν επίτηδες. -Ναι. Μου άρεσε.
Απλώς μου άρεσε.
Αυτή η θεραπεία μπορεί να τους βοηθήσει να ξεπεράσουν τους εθισμούς τους.
Όμως, επιστρέφοντας στο κελί μου
είδα τον Μάρεκ, τον νεαρότερο συγκελίτη μου.
Τι διάρκεια είπες ότι έχει η ποινή σου;
Είμαι εδώ δυόμισι χρόνια και έχω άλλα τέσσερα.
Οπότε, πρέπει να εκτίσεις εξήμισι χρόνια.
Αυτή είναι η ποινή σου. Εξήμισι χρόνια.
Υπάρχει περίπτωση να…
Μπορώ να ζητήσω να αποφυλακιστώ όταν θα έχω εκτίσει τρία χρόνια,
υπό όρους.
Λες να συμφωνήσουν;
Δεν νομίζω.
Γιατί;
Αυτό με ανησυχεί.
Δεν έχω καταφέρει ακόμη να σταματήσω τη χρήση.
Υποτίθεται ότι είσαι σε πτέρυγα χωρίς ναρκωτικά.
Έτσι είναι εδώ. Τα ναρκωτικά μπαίνουν από παντού.
Υπάρχουν πραγματικά παντού.
Αυτή η πτέρυγα
έχει βοηθήσει να μειωθεί η εξάρτηση μεταξύ αυτών των κρατουμένων.
Αλλά αν κάνεις από μικρός κατάχρηση ναρκωτικών
και έχουν γίνει όλη σου η ζωή,
ειδικά το να τα κόψεις μέσα στη φυλακή αποτελεί πολύ μεγάλη πρόκληση.
6η ΗΜΕΡΑ
Είναι η τελευταία μου ημέρα στη φυλακή Πίλσεν.
Όλη την εβδομάδα ο Πέτερ, ο συγκελίτης μου,
αν κι έχει περάσει πολλά,
φαινόταν ήρεμος και πολύ αποφασισμένος
να ξεπεράσει οριστικά τον εθισμό του.
Έχει κάτι που του δίνει δύναμη.
Λίγοι χρήστες μεθαμφεταμίνης το έχουν αυτό στη φυλακή.
Είναι Κυριακή απόγευμα και ο Πέτερ με προσκάλεσε
σε εκκλησιαστική λειτουργία.
Τι κάνετε;
Εδώ στη φυλακή
έχετε το μεγάλο πλεονέκτημα του άφθονου ελεύθερου χρόνου.
Εδώ τελειώνει η αμαρτία.
Εδώ απομακρύνεται η δυστυχία.
-Αμήν. -Αμήν.
Προτού ακουστεί ο Λόγος του Θεού,
μπορείτε να πείτε μια προσευχή από καρδιάς ή μια σύντομη ευχαριστία προς τον Θεό.
Θεέ μου, θα ήθελα να ευχαριστήσω τον ιερέα
που με αφύπνισε,
με έκανε να δω τον Θεό
και να πιστέψω.
Προστάτεψε την οικογένειά μου, προστάτεψε τη μητέρα μου
κι όλους τους άξιους ανθρώπους του κόσμου.
Σ' αγαπώ ως μοναδικό Κύριό μου. Σε τιμώ, Θεέ μου. Αμήν.
Αμήν.
-Αμήν. -Αμήν.
Θεέ μου, Χριστέ μου, ευχαριστούμε για κάθε μέρα,
για όλα όσα κάνετε για εμάς
και που βρίσκεστε εδώ μαζί μας. Αμήν.
-Αμήν. -Αμήν.
Πώς νιώθεις όταν βγαίνεις;
Τι συναισθήματα νιώθεις μετά τη λειτουργία;
Νιώθω πολλή δύναμη.
Ότι είμαι δυνατός.
Είσαι πιο χαρούμενος όταν έχεις κάποιον που σ' αγαπά.
Κι όποιος δεν έχει αγάπη, δεν έχει οικογένεια…
Χρειαζόμαστε την αγάπη. Είμαστε άνθρωποι και τη χρειαζόμαστε.
Κι αυτή είναι η αγάπη για μένα.
Ωραία.
Ήρθε η ώρα να αποχαιρετίσω
τους τρεις συγκελίτες μου.
Σας ευχαριστώ που με κάνατε να νιώσω ευπρόσδεκτος.
Ήμουν κι εγώ στη θέση σας όταν ήμουν στην ηλικία σας.
Μετά βγήκα και βρήκα κάτι με νόημα,
μια διαφορετική ζωή.
Κι εσείς μπορείτε να το κάνετε αυτό.
Νομίζω αυτό λες ότι θέλεις, Πέτερ.
Μου δίνεις την εντύπωση ότι το θέλεις πολύ να βγεις έξω και…
Είσαι αποφασισμένος. Βλέπω ότι το έχεις μέσα σου.
Οπότε, πιστεύω ότι θα το καταφέρεις.
Μάρεκ και Γιάκομπ,
κι εσείς έχετε ελπίδες, αν το θέλετε πραγματικά.
Σε ευχαριστούμε πάρα πολύ.
Ήταν τρομερή εμπειρία. Θα μας λείψεις.
Μου θύμισες πολύ έντονα πώς είναι να είσαι έξω.
Και θα στεναχωρηθώ πολύ.
-Καλή τύχη, φίλε. -Ευχαριστώ.
Καλή τύχη, Μάρεκ.
Καλή τύχη, Πέτερ.
Να 'στε καλά, παιδιά. Έγινε.
Είναι πιο δύσκολο όταν είναι τόσο νέοι.
Βλέπω τον πιτσιρικά, τον Μάρεκ, να με κοιτάει με ένα βλέμμα σαν κουτάβι,
απεγνωσμένος.
Κι εγώ είμαι πολύ σκληρό καρύδι,
αλλά ευαίσθητος όσο ο καθένας από εμάς,
όταν κοιτάω στα μάτια έναν νεαρό άνθρωπο που δεν είχε πολλές ευκαιρίες στη ζωή του.
Πρέπει να κάνουμε περισσότερα, γαμώτο.
Θέλω να τον πιάσω από το χεράκι γα να με ακολουθήσει
και να τον βάλω στον σωστό δρόμο.
Προτού φύγω από τη φυλακή Πίλσεν, θέλω να γνωρίσω τον διοικητή,
συνταγματάρχη Πάβελ Κοπάτσκα.
Πόσο μεγάλο πρόβλημα αντιμετωπίζετε με τα ναρκωτικά στη φυλακή σας;
Νομίζω ότι αποτελούν πρόβλημα σε κάθε φυλακή του κόσμου,
διότι το να περάσεις ναρκωτικά μέσα σε μια μονάδα
είναι πολύ πιο εύκολο από το να περάσεις κάτι μεγαλύτερο.
Κάνουμε αρκετά τεστ, όσο είναι δυνατόν,
και αν διαπιστωθεί πως κάποιος κάνει χρήση εθιστικών ουσιών,
συνήθως τους τιμωρούμε με τις αυστηρότερες δυνατές ποινές.
Το θεωρούμε από τα πιο σοβαρά παραπτώματα που μπορεί να διαπράξει ένας κρατούμενος.
Και ποια είναι η λογική του προγράμματος
στην πτέρυγα όπου ήμουν;
Γιατί πρέπει να είναι τόσο αυστηρό;
Κοιτάξτε, το σύστημα αυτό στοχεύει
στο να αποκτήσουν κάποιες καλές συνήθειες.
Αν είναι εθισμένοι,
πιστεύουμε πως είναι απαραίτητο να μάθουν λίγο αυτοέλεγχο.
Να μάθουν πώς να συμπεριφέρονται.
Και μπορούν να το καταφέρουν τηρώντας τους κανόνες.
Θεωρείτε ότι πετυχαίνετε τους στόχους
μείωσης των εξαρτημένων στη φυλακή σας;
Σύμφωνα με τα στοιχεία μας,
μπορούμε να πούμε πως μεταξύ όσων ολοκλήρωσαν επιτυχώς το πρόγραμμα,
τα δύο τρίτα δεν επιστρέφουν εδώ.
Ευχαριστώ πολύ για τον χρόνο σας.
Το εκτιμώ.
Αυτή η φυλακή αντιμετωπίζει μια τεράστια πρόκληση.
Τα σοβαρά θέματα των κρατουμένων που είναι συχνά εθισμένοι στο Περβιτίν,
γνωστό κι ως κρυσταλλική μεθαμφεταμίνη.
Αλλά είδα κάποιες θετικές δράσεις, που προσφέρουν σε ορισμένους
έναν βαθμό πειθαρχίας και οργάνωσης στις ζωές τους.
Αλλά για την πλειονότητα των κρατουμένων,
θεωρώ ότι πρέπει να γίνουν περισσότερα.
Υποτιτλισμός: Βασίλης Σκοπελίτης